
1 Informācija par līgumu
1.1 Būvniecības līgums „Ārējo kanalizācijas inženiertīklu būvniecība Jēkabpilī” (Identifikācijas Nr. JŪ/01/2016), turpmāk – Līgums, tiek realizēts Darbības programmas ”Izaugsme un nodarbinātība” 5.3.1.specifiskā atbalsta mērķa “Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanās iespējas” Eiropas Savienības, turpmāk – ES, Kohēzijas fonda 2014.-2020.gada plānošanas periodā līdzfinansētā projekta „Ūdenssaimniecības attīstība Jēkabpilī, IV kārta” ietvaros, lai attīstītu sabiedrisko ūdenssaimniecības pakalpojumu izmantošanu, uzlabotu to pieejamību un kvalitāt, uzlabot to pieejamību un kvalitāti, nodrošinot kvalitatīvu dzīves vidi, samazināt vides piesārņojumu un ūdenstilpju eitrofikāciju un veicināt ES direktīvu prasību izpildi ūdenssaimniecības jomā.
1.2 Tehniskajā specifikācijā iekļautas Pasūtītāja prasības, kas jāievēro Līguma darbu veikšanai, turpmāk – Darbi. Tehniskajā specifikācijā ir iekļauta arī informācija, lai palīdzētu Izpildītājam novērtēt šī Līguma Darbu apjomu, specifiku, vietas apstākļus, izpildes prasības, u.c. nosacījumus. Daļēja vai pilnīga šīs informācijas izmantošana nekādā mērā nemazina Izpildītāja pilnu atbildību par Darbu izpildi vai izmaiņu izstrādi, kas attiecas uz Darbiem, nodrošinot atbilstību Pasūtītāja prasībām.
1.3 Būvniecības darbu apjomi Līgumā noteikti ņemot vērā  pamatotus tehniskos un ekonomiskos apsvērumus,  Jēkabpils pilsētas prioritātes un Pasūtītāja izstrādāto būvprojektu minimālā sastāvā (2.pielikums), turpmāk - BMS:
· Pašteces kanalizācija 
7026 m 

· Spiediena kanalizācija 
232 m

· Kanalizācijas sūkņu stacija 4 gab.

1.3.1 Būvniecība  jāveic secīgi pa posmiem, ievērojot sekojošus termiņus:
1.posms Būvprojekta izstrādāšana (projektēšana), termiņš – 6 (sešu) mēnešu laikā no Līguma parakstīšanas.
2.posms 1.kārta Ārējo kanalizācijas inženiertīklu būvdarbi objektiem pilsētas labajā krastā, termiņš, kad inženiertīkliem jābūt nodotiem ekspluatācijā - 2018.gada 30.novembris.
	Objekta adrese
	
	Pašteces kanalizācija

m
	Spiediena kanalizācija

m
	Kanalizācijas sūkņu stacija

gab.

	Medņu ielas pašteces kanalizācija 
	DN200(OD250) mm
	194
	
	

	Rudens ielas pašteces kanalizācija 
	DN200(OD250) mm
	70
	
	

	Ļaudonas ielas pašteces kanalizācija 
	DN200(OD250) mm
	199
	
	

	Ļaudonas ielas spiedvada kanalizācija 
	DN50 mm
	
	10
	

	KSS Ļaudonas ielā (2 l/s)
	
	
	
	1

	Lakstīgalu ielas pašteces kanalizācija 
	DN200(OD250) mm
	173
	
	

	Lazdu ielas pašteces kanalizācija 
	DN200(OD250) mm
	110
	
	

	Īves ielas pašteces kanalizācija 
	DN200(OD250) mm
	263
	
	

	Tilta ielas pašteces kanalizācija (pie Baļotes ielas)
	DN200(OD250) mm
	247
	
	

	Režģu ielas pašteces kanalizācija 
	DN200(OD250) mm
	145
	
	

	Aizkraukles ielas pašteces kanalizācija 
	DN200(OD250) mm
	356
	
	

	KSS Aizkraukles ielā  (3 l/s)
	
	
	
	1

	Spiedvads no Aizkraukles ielas KSS (līdz Rīgas ielai)
	DN100 mm
	
	86
	

	Kraujas ielas pašteces kanalizācija (pie Kuģu un Palejas ielas)
	DN200(OD250) mm
	242
	
	

	Kraujas ielas pašteces kanalizācija (pie Rīgas ielas)
	DN200(OD250) mm
	256
	
	

	Kopējais apjoms
	
	2255
	96
	2


2.posms 2.kārta Ārējo kanalizācijas inženiertīklu būvdarbi objektiem pilsētas kreisajā krastā, termiņš, kad inženiertīkliem jābūt nodotiem ekspluatācijā - 2019.gada 30.jūnijs.
	Objekta adrese
	
	Pašteces kanalizācija

m
	Spiediena kanalizācija

m
	Kanalizācijas sūkņu stacija

gab.

	Dārznieku ielas pašteces kanalizācija (līdz Pļaviņu ielai) 
	DN200(OD250) mm
	94
	
	

	Druvas ielas pašteces kanalizācija (pie Jaunās ielas) 
	DN200(OD250) mm
	83
	
	

	Ražas un Saules ielas pašteces kanalizācija 
	DN200(OD250) mm
	359
	
	

	A. Pormaļa ielas pašteces kanalizācija (pie Akmeņu ielas) 
	DN200(OD250) mm
	75
	
	

	Tulpju ielas pašteces kanalizācija 
	DN200(OD250) mm
	423
	
	

	Atpūtas ielas pašteces kanalizācija (virzienā no Nameja ielas)
	
	188
	
	

	Radžu ielas pašteces kanalizācija 
	DN200(OD250) mm
	563
	
	

	Sūnu ielas pašteces kanalizācija (pie Radžu ielas)
	DN200(OD250) mm
	181
	
	

	Vēju ielas pašteces kanalizācijas mm (pie Radžu ielas)
	DN200(OD250)
	166
	
	

	Liliju ielas pašteces kanalizācija 
	DN200(OD250) mm
	615
	
	

	Liliju ielas spiedvada kanalizācija (līdz KSS)
	DN100 mm 
	
	92
	

	KSS Liliju ielā (2 l/s)
	
	
	
	1

	Aldaunes ielas pašteces kanalizācija 
	DN200(OD250) mm
	220
	
	

	Kaļķu ielas pašteces kanalizācija (pie Radžu ielas)
	DN200(OD250) mm
	250
	
	

	Mēness ielas pašteces kanalizācija (pie Arāju ielas)
	DN200(OD250) mm
	166
	
	

	Imantas ielas pašteces kanalizācija 
	DN200(OD250) mm
	464
	
	

	Dzirnavu ielas pašteces kanalizācija 
	DN200(OD250) mm
	258
	
	

	Tīruma ielas pašteces kanalizācija 
	DN200(OD250) mm
	381
	
	

	Kaļķu ielas (pie Imantas) pašteces kanalizācija
	DN200(OD250) mm
	285
	
	

	Kaļku ielas KSS (6,5l/s)
	
	
	
	1

	Kaļķu ielas spiediena kanalizācija 
	DN100(OD250) mm
	
	44
	

	Kopējais apjoms
	
	4771
	136
	2


1.4 Būvniecības Līguma priekšmeta apjomā ietverti visi darbi, par kuru izpildi ir atbildīgs Izpildītājs:
· Nepieciešamo papildus inženierizpēti; 

· Tehnisko vai īpašo noteikumu pieprasīšanu un saņemšanu;

· Darbu organizēšanas projekta izstrādi;

· Būvprojekta izstrādi un autoruzraudzību;

· Būvprojekta saskaņošanu pilnā apjomā;

· Ar būvdarbu sagatavošanu un veikšanu saistīto saskaņojumu un atļauju saņemšanu;

· Darbu veikšanas projekta izstrādi;

· Būvdarbu veikšanu;

· Materiālu piegādi;

· Aprīkojuma un iekārtu savlaicīgu piegādi un uzstādīšanu;

· Darbu pārbaudēm;
· Izpilduzmērījumiem un kadastrālo uzmērīšanu;
· Izpilddokumentācijas sagatavošanu un inženierbūvju nodošanu ekspluatācijā;

· Pasūtītāja personāla apmācību;

· Garantijas saistību savlaicīgu izpildi.
Būvniecība jāveic atbilstoši Latvijas Republikas, turpmāk – LR, normatīvajiem tiesību aktiem, kas regulē šādu darbu veikšanu.
2 atļaujas un licences

2.1 Izpildītājs ir atbildīgs, lai Darbu veikšanai tiktu saņemtas visas nepieciešamās atļaujas un saskaņojumi, un lai tie atbilstu projektēšanas, būvniecības un inženierbūvju nodošanas ekspluatācijā tehniskajām prasībām. Saņemot šīs atļaujas, Izpildītājam ir jāievēro Līguma izpildes laika grafiks. Pasūtītājs iespēju robežās sniedz palīdzību Izpildītājam, lai iegūtu iepriekšminētās atļaujas un saskaņojumus.
2.2 Līguma izpildes gaitā var tikt veiktas izmaiņas esošajā būvprojektā vai iekļauta jauna informācija, kas nav pretrunā ar Līguma noteikumiem un sabiedrisko pakalpojumu sniedzēja iepirkumu reglamentējošajiem normatīvajiem tiesību aktiem, saskaņojot prasības ar Pasūtīju un Būvuzraugu. Gadījumos, ja būs nepieciešama jebkāda papildus projektēšana un/vai izmaiņas būvprojektā, Izpildītājs ir atbildīgs par nepieciešamo atļauju, licenču, saskaņojumu u.tml. dokumentu, saņemšanu.
2.3 Ja Darbu izpildes laikā vai veicot izmaiņas būvprojketā kāds no esošajiem saskaņojumiem vai atļaujām kļūst nederīgs, Izpildītājam jāiegūst jauns saskaņojums vai atļauja par saviem līdzekļiem. Izpildītājam tas jāparedz savā Darbu izpildes laika grafikā. Gadījumos, kad ir nepieciešami tehniskie noteikumi vai atļaujas papildus tiem, kas pievienoti būvprojektam, Izpildītāja pienākums ir tos atjaunot vai izņemt jaunus. Jauno vai papildus izņemto apstiprinājumu, atļauju un tehnisko noteikumu prasības ir saistošas Izpildītājam.

3 IESNIEDZAMIE DOKUMENTI ATTIECĪBĀ UZ IZPILDĪTĀJA RESURSIEM UN MATERIĀLIEM

3.1 Piedāvājumā jāiesniedz Darbu veikšanas projekta apraksts atbilstoši 7.pielikumam Tehniskā piedāvājuma sagatvošanas vadlīnijas, kas būs pamats Darbu veikšanas projekta izstrādei.
3.2 Ar darbu veikšanas projekta aprakstu jāapliecina, ka:

3.2.1 visu būvdarbu izpildes laiku būs pieejamas vismaz 4 brigādes;

3.2.2 brigādes visu laiku būs nodrošinātas ar nepieciešamo tehniku un personālu (uzskaitīt tehniskas vienības, dot īsu specifikāciju, uzskaitīt personālu un personāla kvalifikāciju);

3.2.3 katra brigāde būs aprīkota ar vismaz diviem gruntsūdens pazemināšanas iekārtu komplektiem tā, lai viens komplekts būtu pieejams nākamās būvvietas sagatavošanai un sagatavošanas darbu dēļ netiktu kavēti cauruļvadu izbūves darbi;

3.2.4 katra brigāde būs aprīkota ar dolomīta frēzes un hidrauliskā āmura iekārtu, kura darbināma ar traktora hidraulikas piedziņu;

3.2.5 atvēlētie resursi ir pietiekami, lai nodrošinātu būvdarbu izpildi atbilstoši Pasūtītāja prasībās un projektā noteiktajām metodēm (vai metodēm, kuras nav pretrunā ar minētajiem dokumentiem) un materiāliem.

3.3 Par šādiem materiāliem: kanalizācijas caurules, veidgabali, noslēgarmatūra un lūkas; dzelzsbetona konstrukciju elementi; rūpnieciski izgatavotas sūkņu stacijas, t.sk. mehāniskās un elektriskās iekārtas, iesniegt:

3.3.1 apliecinājumu ražotāja vārdā (minot ražotāja nosaukumu, ražotņu nosaukumus un adreses), kas adresēts Pasūtītājam, ka ražotājs pilnvaro Pretendentu (minot pretendenta nosaukumu un adresi) piedāvāt ražotāja produktus (minot produktu nosaukumu, marku un īsu specifikāciju) ar pilnu produkta lietošanas garantiju (īss garantijas nosacījumu apraksts);
3.3.2 materiālu atbilstības sertifikātus, kurus materiālu ražotājam izsniegusi ES akreditēta, neatkarīga sertificēšanas institūcija un, kas apstiprina minēto produktu atbilstību minētajai specifikācijai.
3.4 Jāiesniedz informācija par cauruļu, veidgabalu, noslēgarmatūras, aku konstruktīvo elementu un lūku maksimālajiem piegādes termiņus.

3.5 Jāiesniedz rūpnieciski izgatavotu sūkņu staciju, t.sk. mehānisko un elektrisko iekārtu piegādātāja produkta tehniskā specifikācija, montāžas instrukcija, piegādes komplektācijas saraksts un apkalpošanas instrukcija.

4 publicitātes prasības 

4.1 Izpildītājam jāievēro obligātās publicitātes prasības atbilstoši vadlīnijām, kuras izstrādātas, balstoties uz Eiropas Parlamenta un Padomes 2013.gada 17.decembra regulas (EK) Nr.1303/2013  XII pielikuma „Informācija un komunikācija par atbalstu no fondiem” 2.2.sadaļu „Atbalsta saņēmēju pienākumi”.
4.2 Izpildītājam jānodrošina Pagaidu informatīvā stenda (izmērs 800 x 1200 mm) un Pastāvīgās plāksnes (izmērs 210 x 297 mm)  izgatavošana un uzstādīšana. Izmaksas par informatīvā stenda un pastāvīgās plāksnes izgatavošanu un uzstādīšanu jāietver Piedāvājumā.  To noformēšanas prasības pieejamas  tīmekļa vietnē: 

http://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf
4.3 Pirms Pagaidu informatīvā stenda un Pastāvīgās plāksnes  izgatavošanas un uzstādīšanas Izpildītājam tās jāsaskaņo ar Pasūtītāju.
5 būvlaukuma teritorija

5.1 Būvlaukums Izpildītājam ir pieejams nākamajā darba dienā pēc Līguma noslēgšanas.
5.2 Izpildītājs ir atbildīgs par visu celtniecības tehnikas, iekārtu, materiālu un aprīkojuma, kā arī šķēršļu novākšanu visās izmantotās teritorijās. Izpildītājam jāuzņemas atbildība par jebkura veida īpašuma bojājumu vai ārpus tā, kas radies Izpildītāja darbības vai bezdarbības rezultātā.

5.3 Izpildītājs nes pilnu materiālo atbildību par iespējamajiem negadījumiem vai bojājumiem būvvietā, kas radušās nepietiekama nožogojuma, apsardzes vai apgaismojuma rezultātā, kā arī par iespējamajām neērtībām vai kaitējumu, kas tiek nodarīts sabiedrībai vai īpašniekiem Izpildītāja nevērības dēļ.

5.4 Gadījumos, kur objekts ietver daļu vai visas esošās virszemes būves un ierīces, kuras ekspluatē Pasūtītājs, Izpildītājs garantē objekta drošību tā robežās. Tur, kur esošais nožogojums to nenodrošina, Izpildītājam jāpiegādā un jāuzstāda piemērotu drošības nožogojumu un iebraukšanas vārti. Žoga izvietojumu, tāpat kā citus Darbu veikšanas projektā paredzētos pasākumus, jāsaskaņo ar Būvuzraugu un citām atbildīgajām institūcijām. Izpildītājs sagādā piekaramo slēdzeni, atslēgas un ķēdi visiem pagaidu iebraukšanas vārtiem, kas uzstādīti saskaņā ar šī Līguma noteikumiem. Būvdarbu laikā Izpildītājam jānodrošina brīva piekļūšanu būvlaukumam  Pasūtītāja personālam.

5.5 Izpildītājam iekārtu izvietojums un būvlaukuma iekārtojums jāplāno tā, lai jebkurā laikā būvlaukumā būtu iespējama operatīvā transporta iekļūšana. Izpildītājam, veicot Darbus, jānodrošina, lai netiktu bloķēti pievedceļi operatīvā transporta iekļūšanai  būvdarbu veikšanas vietā.

5.6 Izpildītājs pats ir atbildīgs arī par savas Darbu tehnikas, pagaidu būvju, kā arī piegādāto materiālu un iekārtu (neatkarīgi no tā vai tie ir uzstādīti, vai atrodas glabāšanā) drošību, neatkarīgi no tā vai būvlaukums atrodas Pasūtītāja vai trešo personu teritorijā.
6 DARBU UZSĀKŠANA

6.1 Pirms jebkādu darbību uzsākšanas būvlaukumā, Izpildītājam ir jāveic būvlaukuma izvietojuma, esošo reljefa atzīmju, konstrukciju, ceļu segumu un citu elementu, ko varētu ietekmēt būvdarbi, apsekošana, veicot foto fiksāciju, kura jāveic Pasūtītāja pārstāvja klātbūtnē. Foto fiksācijas materiāls DVD formātā jāiesniedz Pasūtītājam.
6.2 Ja iespējama būvdarbu ietekme uz teritorijām un konstrukcijām būvlaukuma tuvumā, jāveic arī to stāvokļa apsekošana. Apsekošanas gaitā konstatētais stāvoklis jāreģistrē un jādokumentē atskaitē, kuras formāts pirms tam jāsaskaņo ar Būvuzraugu. Jāveic būtisko detaļu fotofiksācija un fotoattēli jāpievieno atskaitei. Atskaite jāiesniedz Būvuzraugam divos eksemplāros pirms jebkādu darbību uzsākšanas būvlaukumā.

6.3 Apsekošanas laikā Izpildītājam jāorganizē Būvizrauga, Pasūtītāja un citu atbildīgo institūciju vai zemes īpašnieku pārstāvju klātbūtne, apsekošanas rezultātu rakstiskai apliecināšanai.

6.4 Apsekošanā nekonstatētos bojājumus, ja tie tiks atklāti līguma īstenošanas laikā, Izpildītājam uz sava rēķina jānovērš un jānodrošina konstrukciju, segumu un teritoriju stāvoklis, kurš ir tāds pats kā pirms būvdarbu uzsākšanas vai labāks un, kurš ir pieņemams Būvuzraugam, Pasūtītājam un citām kontrolējošām institūcijām.
7 nepieciešamo PAKALPOJUMU nodrošinājums
7.1 Izpildītājs ir atbildīgs par visu tam nepieciešamo elektrības, ūdens, kanalizācijas un citu pakalpojumu nodrošināšanu. Pieslēguma vietu un iespējamo pieslēguma jaudu Izpildītājam jānoskaidro pie attiecīgā pakalpojuma sniedzēja. Ja jaudas nav pietiekamas, tad Izpildītājs pats ir atbildīgs par nepieciešamo jaudas nodrošinājumu.

7.2 Kur tas ir iespējams, Izpildītājs var izmantot jau esošos ūdensapgādes un kanalizācijas pieslēgumus, saņemot Pasūtītāja atļauju. Izpildītājam ir jāiesniedz Pasūtītājam un Būvuzraugam pieprasījums par jebkuru viņam nepieciešamo pieslēgumu ūdens, elektrības vai kanalizācijas tīkliem, ja šis pieslēgums paredzēts pie tīkliem, kas ir Pasūtītāja pārziņā vai arī pieslēguma punkts atrodas aiz skaitītāja, patērētāja - Pasūtītāja pusē. Pieprasījumam ir jāietver informācija par:
· piedāvātā pieslēguma atrašanās vietu;

· paredzamo maksimālo katra pieslēguma patēriņu;

· citu informāciju par pieslēgumu, ieskaitot patēriņa mērījumus.

7.3 Pieslēgums ir jāizdara par Izpildītāja līdzekļiem. Izpildītājs ir atbildīgs par pieslēguma, kā arī tā mērierīču uzstādīšanu, uzturēšanu, apkopi un demontāžu pēc darba beigām.

7.4 Izpildītājam ik mēnesi ir jāatlīdzina Paūtītājam par visu objektā patērēto elektrību (ja pieslēgums ir Pasūtītāja elektroenerģijas uzskaites zonā), ūdeni un novadītajiem sadzīves kanalizācijas notekūdeņiem vai citiem pakalpojumiem. Maksājamā summa ir jāaprēķina pamatojoties uz uzstādīto komercuzskaites mēraparātu rādījumiem, piemērojot par katru pakalpojumu spēkā esošo tarifu.

7.5 Ūdeni, kas izmantots Darbu vajadzībām, t.sk. cauruļvadu pārbaudei un skalošanai, var novadīt centralizētajā kanalizācijas sistēmā, saskaņojot to ar Pasūtītāju un piemērojot attiecīgu samaksu par pakalpojumu sniegšanu
8 BŪVES UN KOMUNIKĀCIJAS

8.1 Izpildītājam jāievēro LR spēkā esošajos normatīvos aktos paredzētie komunikāciju aizsardzības pasākumi un atļaujas darbam šo komunikāciju tiešā tuvumā.

8.2 Pirms rakšanas darbu uzsākšanas, neskatoties uz saņemtajiem saskaņojumiem, Izpildītājam jāpārliecinās par esošo komunikāciju un būvju precīzu atrašanās vietu, izmantojot drošas metodes cauruļvadu un kabeļu atrašanai vai atrakšanu ar rokām, ja nepieciešams. Ja tiek atklāta kāda nezināmas infrastruktūras daļa, Izpildītājam nekavējoties jāinformē Būvuzraugu. Neskatoties uz informāciju par esošo infrastruktūru, kuru saņēmis Izpildītājs, atbildību par infrastruktūras atrašanās vietas noteikšanu un tās sabojāšanu neuzmanības dēļ jāuzņemas Izpildītājam.
8.3 Esošās komunikācijas var radīt Līgumā paredzēto būvdarbu kavēšanos un sarežģījumus. Pirms Darbu uzsākšanas ir nepieciešams veikt vietas izpēti, lai noteiktu minēto komunikāciju atrašanās vietu. Vietas izpētes ietvaros tiek veikti kontroles rakumi un šķērsgriezuma tranšejas, savukārt rakšanas darbi veicami manuāli, nepieciešamības gadījumā izmantojot pneimatiskus darbarīkus. Vietas izpētes vajadzībām ir aizliegts izmantot mehāniskas iekārtas. Turklāt Izpildītājam ir jāievēro Darbu izpildes vietai tuvumā esošo būvju īpašnieku izteiktās prasības un norādījumi. Izpildītājs Pasūtītāja priekšā uzņemas atbildību par jebkādām prasībām par bojājumu nodarīšanu esošām būvēm/komunikācijām, kas radušies Izpildītāja darbības rezultātā, veicot vietas izpēti.

8.4 Gadījumā, ja Darbu izpildes gaitā ir nepieciešams šķērsot esošās komunikācijas, Izpildītājam ir jānosaka tās precīzā atrašanās vieta un jāveic nepieciešamie pasākumi, lai nodrošinātu attiecīgo pakalpojumu nepārtrauktību (pārslēgumi utt.), pirms tiek šķērsotas attiecīgās komunikācijas. Aizliegts veikt jebkādu komunikāciju šķērsošanu (pārgriešanu) bez iepriekšējas rakstiskas atļaujas saņemšanas no attiecīgā atbildīgā dienesta un/vai komunikāciju īpašnieka.

8.5 Izpildītājam jānodrošina, ka attiecīgie pakalpojumu sniedzēji, kuru komunikācijas šķērso Darbu izpildes vietu, tai skaitā arī Pasūtītājs, bez ierobežojumiem var tām piekļūt, lai veiktu pārbaudes, remonta un atjaunošanas darbus.

8.6 Gadījumā, ja Darbu veikšanas gaitā tiek skartas vai bojātas jebkuras pazemes komunikācijas, t.sk. ūdensvada un kanalizācijas pievadi, elektrības kabeļi, telekomunikāciju kabeļi, sadzīves, lietus kanalizācijas tīkli vai citām juridiskām un fiziskām personām piederošas komunikācijas, Izpildītājam, saskaņā ar Būvuzrauga  norādījumiem, remonta izmaksas ir jāsedz no saviem līdzekļiem. Izpildītājam ir jāuzņemas pilna atbildība par jebkādām prasībām, kuras var izvirzīt attiecīgais pašvaldības, valsts dienests, privātais uzņēmums vai privātpersona, kura pārvaldībā ir bojātās komunikācijas, par radītajiem traucējumiem vai bojājumiem pret Izpildītāju vai Pasūtītāju.

8.7 Izpildītājam ir jāņem vērā, ka iestādes un uzņēmumi var pieprasīt samaksu par sava personāla sniegtajiem pakalpojumiem Līguma darbības laikā, piemēram, par komunikāciju atrašanās vietu dabā parādīšanu. Izpildītāja pienākums ir izpildīt šādas samērīgas prasības un savos izmaksu aprēķinos tam ir jāparedz šādu pakalpojumu izmaksas. Lai novērtētu iespējamo kopējo šādu izmaksu summu, pirms Piedāvājuma iesniegšanas Izpildītājam jāsazinās ar attiecīgajām iestādēm un uzņēmumiem un jāprecizē paredzamais laika patēriņš un saistītās izmaksas.
9 PASŪTĪTĀJA PRASĪBAS BŪVNIECĪBAS LAIKĀ

9.1 Izpildītājam visi būvdarbi, būvdarbu pārbaudes un nodošana ekspluatācijā jāveic tā, lai pēc iespējas mazāk traucētu esošo ūdensapgādes un kanalizācijas sistēmu darbību, kā arī, lai ūdensapgādes un kanalizācijas pārtraukumi patērētājiem būtu pēc iespējas mazāki.

9.2 Izpildītājam no Būvuzrauga un Pasūtītāja ir jāsaņem rakstiski apstiprināta atļauja par katru plānotu ūdensapgādes un/vai kanalizācijas pakalpojumu pārtraukumu, tai skaitā, par esošo kanalizācijas sūknēšanas staciju  darbības pārtraukumu vai apturēšanu.

9.3 Izpildītājam vismaz 10 darbadienas iepriekš, ja nav norādīts citādi, jāpaziņo Būvuzraugam par visiem plānotajiem darbiem, kas saistīti ar esošo ūdensapgādes un kanalizācijas sistēmu un knalizācijas sūknēšanas staciju darbības pārtraukšanu. Šajā gadījumā jāsaskaņo atslēguma/pieslēguma izbūves grafiks un ilgums, kā arī jānodrošina Pasūtītāja tehnisko prasību izpilde šāda atslēguma/pieslēguma veikšanai.

9.4 Izpildītājam ir jāsedz jebkuri zaudējumi, kas radušies patvaļīgu ūdens piegādes un notekūdeņu novadīšanas pārtraukumu dēļ, Pasūtītāja sniegtā ūdensapgādes un kanalizācijas pakalpojuma kvalitātes pasliktināšanās dēļ, kā arī kompensācijas un soda naudas par notekūdeņu un vides piesārņojumu, ja tie radušies Izpildītāja vainas dēļ.

10 DARBA TELPAS BŪVLAUKUMĀ

10.1 Izpildītāja pienākums ir apgādāt būvlaukumu ar biroja telpām Inžnierim, ģērbtuvēm, sadzīves telpām un tualetēm, to izvietojumu un daudzumu norādot Darbu veikšanas projektā un saskaņojot noteiktā kārtībā.
10.2  Izpildītājam jāveic šo telpu atvešana, uzstādīšana un uzturēšan būvniecības laikā, demontāža un izvešana pēc būvniecības pabeigšanas. Aprīkojumu šo telpu uzturēšanai, kā arī komunikāciju pieslēgumus un atslēgšanu, ieskaitot atļauju saņemšanu šiem pieslēgumiem, veic Izpildītājs.

11 IzpildītājA saistības garantijas periodā
11.1 Pēc Darbu nodošanas ekspluatācijā, Izpildītājam, Līgumā noteiktajā garantijas periodā un termiņā par saviem līdzekļiem ir jānovērš visi būvdarbu defekti, kas atklājušies pēc to nodošanas ekspluatācijā. 
12 DARBU ORGANIZĒŠANA, IZPILDE UN  KONTROLE

12.1 Izpildītājam ir jāorganizē Darbi atbilstoši Darbu organizēšanas projektam un Darbu veikšanas projektam, ievērojot spēkā esošo normatīvo aktu prasības. Darbu organizēšanas projekts un Darbu veikšanas projekts jāsaskaņo ar Pasūtītāju un Būvuzraugu.
12.2 Darbu veikšanas projekts Izpildītājam ir jāiesniedz Būvuzraugam un Pasūtītājam saskaņošanai trijos identiskos eksemplāros. Darbu veikšanas projektā jāveic jebkādi grozījumi vai papildinājumi, kurus pamatoti pieprasa Būvuzraugs vai Pasūtītājs. No brīža, kad Būvuzraugs saskaņo minēto darbu veikšanas projektu, Izpildītājam ir jānodrošina pilnīga šī projekta izpilde. Jebkādas izmaiņas savā darbībā Izpildītājs var veikt tikai ar iepriekšēju rakstisku Būvuzrauga atļauju.

12.3 Darbu veikšanas projektā Izpildītājs iekļauj Noteikumos par Latvijas būvnormatīvu  LBN 310-14 „Darbu veikšanas projekts” paredzēto informāciju, kā arī  sekojošu papildus informāciju:

· biroja telpu, dažādu materiālu un iekārtu uzglabāšanai paredzētu noliktavu, ko Izpildītājs ir paredzējis izmantot, atrašanās vieta, platība, utt.;

· ūdens pazemināšanas rezultātā iegūtā ūdens novadīšanas vieta;

· paredzēto Darbu metožu apraksts;

· kanalizācijas pārsūknēšanas metodes apraksts un shēma;

· KSS darbības nodrošināšanas apraksts un shēma staciju izbūves laikā;

· informācija par plānotajiem ūdensapgādes un kanalizācijas pakalpojumu atslēgumiem;

· detalizēts Darbu izpildes laika grafiks atbilstoši plānotiem darbiem, norādot pieslēgumu/atslēgumu izbūvei paredzēto laiku, 

· u.c. informācija pēc Būvuzrauga un Izpildītāja pieprasījuma vai ieskatiem.
12.4 Uzsākot Līguma Darbu izpildi, Izpildītājam jāiesniedz  aktualizēts Darbu izpildes laika grafiks un naudas plūsmas grafiks, kas jāsaskaņo ar Būvuzraugu. Darbu izpildes laika grafikam jābūt formā, kas uzskatāmi attēlo atsevišķas funkcijas, darbības un uzdevumus, kā arī parāda mobilizācijas, piegādes, būvdarbu, pārbaužu, nodošanas ekspluatācijā un citu līdzīgu darbību laika iedalījumu ar noteiktiem atskaites datumiem.
12.5 Izpildītājam Darbu izpildes laika grafiks un naudas plūsmas prognozes grafiks ir jāaktualizē reizi mēnesī un jāiesniedz Būvuzraugam kopā ar Darbu izpildes mēneša pārskata ziņojumu. Ziņojumā jānorāda novirzes no plānota laika grafika izpildes, ja tādas ir, iemesli, kā arī veiktie labojumi Darbu izpildes laika grafikā, to nepieciešamība un pamatojums. Katram ziņojumam pievieno  arī nodošanas-pieņemšanas aktu par mēnesī faktiski veiktajiem Darbiem. Aktualizēts laika grafiks Izpildītājam jāiesniedz arī tad, ja to pieprasa Būvuzraugs, atbilstošos termiņos un ņemot vērā Būvuzrauga prasības.
12.6  Visā Līguma izpildes laikā Izpildītājam, vienojoties ar Būvuzraugu un Pasūtītāju, ir jānotur iknedēļas sanāksmes. Tajās obligāti jāpiedalās Izpildītāja pārstāvjiem, kas strādā būvlaukumā, un Būvuzraugam. Izpildītājam jāsagatavo iknedēļas atskaite formātā, kas pirms tam saskaņota ar Būvuzraugu. Šo atskaišu kopijas katru nedēļu vienu dienu pirms iknedēļas sanāksmes, ja nav noteikts savādāk, jānosūta Būvuzraugam uz norādīto e-pasta adresi. Atskaites oriģināls jāparaksta Izpildītāja pārstāvim un Būvuzraugam un jāiesniedz Būvuzraugam un Pasūtītājam.
12.7  Visā Līguma izpildes laikā ir jānotur ikmēneša Darbu vadības sanāksmes. Uz tām obligāti jāierodas Izpildītāja atbildīgajiem speciālistiem un citam Izpildītāja personālam, ja to pieprasa Būvuzraugs. Sanāksmēs piedalās Būvuzraugs un Pasūtītāja pārstāvji.  Izpildītājam, saskaņā ar Līgumu, jāsagatavo Līguma Darbu izpildes mēneša pārskata ziņojums. Tā formāts jāsaskaņo ar Būvuzraugu. Ziņojumu Izpildītājs iesniedz Būvuzraugam apstiprināšanai 7 (septiņs) darbadienas pirms kārtējās ikmēneša Darbu vadības sanāksmes. Šis ziņojums tiek izskatīts sanāksmes laikā. Izpildītājs ir atbildīgs par visu labojumu, papildinājumu un izmaiņu iestrādāšanu ikmēneša ziņojumā, ja to ir pieprasījusi kāda no Līgumā iesaistītām pusēm.

12.8 Izpildītājam katru mēnesi jāiesniedz Būvuzraugam fotogrāfijas digitālā veidā par Darbu izpildes gaitu. Fotogrāfijas ir Pasūtītāja īpašums, tādēļ nedz drukātā, nedz arī faila formātā tās nedrīkst tikt nodotas trešajai personai bez rakstiskas Pasūtītāja atļaujas. 
12.9 Izpildītājam Līguma izpildes laikā ir pienākums iesniegt visus zemāk minētos dokumentus, ja vien nav citas vienošanās ar Būvuzraugu:  

	Nr.
	Dokuments un apraksts
	Iesniegšanas termiņš
	Eksemplāru skaits un iesniegšanas forma

	1.
	Aktualizēts darbu izpildes laika grafiks un naudas plūsmas prognozes grafiks
	- 5 darbadienu laikā no Līguma parakstīšanas dienas

- 3 darbadienu laikā no būvatļaujas ar Būvvaldes attiecīgu atzīmi par būvdarbu uzsākšanas nosacījumu izpildi saņemšanas dienas

- atkārtoti jāiesniedz aktualizēts laika grafiks un aktualizēta naudas plūsmas prognozes grafiks 1 reizi mēnesī vai pēc Pasūtītāja vai Būvuzrauga  pieprasījuma (skat. 3.punktu)
	Pa 1 izdrukai Pasūtītājam un Būvuzraugam
Jāsaņem Pasūtītāja un Būvuzrauga saskaņojums

	2.
	Nedēļas ziņojums

(pielikumā grafiski jāattēlo plānoto darbu precīzas vietas) Darbības plāns tekošajai un nākošajai nedēļai, kā arī darbības plāna izpilde iepriekšējā nedēļā
	Kārtējās nedēļas pirmajā darba dienā
	1 digitālā veidā Pasūtītājam un Būvuzraugam
Pa 1 izdrukai Pasūtītājam un Būvuzraugam

	3.
	· Mēneša pārskata ziņojums 

(par iepriekšējā periodā (mēnesī) paveiktajiem un plānotajiem darbiem) 
      un
· Nodošanas-pieņemšanas akts par faktiski veiktajiem darbiem
· Būvdarbu kārtas pārskata gala ziņojums 
un
· Būvdarbu kārtas nodošanas – pieņemšanas akts 
	Līdz nākamā mēneša 4.datumam elektroniski

Līdz nākamā mēneša 7.datumam papīra formātā

Pēc būvobjekta pieņemšanas ekspluatācijā

	1 digitālā veidā Pasūtītājam un Būvuzraugam
Pa 1 izdrukai Pasūtītājam un Būvuzraugam
1 digitālā veidā Pasūtītājam un Būvuzraugam

Pa 1 izdrukai Pasūtītājam un Būvuzraugam

	4.
	Darbu veikšanas projekts (tai skaitā izpēšu un testēšanas pārbaužu grafiks)
	Līdz būvdarbu uzsākšanai objektā
	1 digitālā veidā Pasūtītājam un Būvuzraugam
Pa 1 izdrukai Pasūtītājam un Būvuzraugam
Jāsaņem Pasūtītāja un Būvuzrauga saskaņojums

	5.
	Darba drošības plāns 


	Līdz būvdarbu uzsākšanai objektā
	Pa 1 izdrukai Pasūtītājam un Būvuzraugam

	6.
	Atskaite par stāvokli pirms būvdarbiem
	Līdz būvdarbu uzsākšanai objektā
	Pa 1 izdrukai Pasūtītājam un Būvuzraugam

	7.
	Kvalitātes vadības sistēmas apraksts
	14 darbadienu laikā no Līguma noslēgšanas dienas
	Pa 1 izdrukai Pasūtītājam un Būvuzraugam

	8.
	Vides aizsardzības plāns darbu veikšanas gaitā
	Līdz būvdarbu uzsākšanai objektā
	Pa 1 izdrukai Pasūtītājam un Būvuzraugam

	9.
	Prasība par materiālu un aprīkojuma apstiprinājumu

(detalizēts tehniskais apraksts un specifikācijas. Attiecīgie standarti un noteikumi)
	Savlaicīgi pirms materiālu pasūtījuma veikšanas
	Pa 1 izdrukai Pasūtītājam un Būvuzraugam

	10.
	Izpilddokumentācija

(atbilstoši normatīvo aktu prasībām)
	- iesniedzot Pasūtītājam nodošanas-pieņemšanas aktu par iepriekšējā mēnesī faktiski veiktajiem būvdarbiem

- pēc būvdarbu pabeigšanas, nododot būvobjektu ekspluatācijā 
	1 digitālā veidā Pasūtītājam un Būvuzraugam
Pa 1 izdrukai Pasūtītājam un Būvuzraugam

	11.
	Izpētes un pārbaužu rezultāti
	
	1 digitālā veidā Pasūtītājam un Būvuzraugam



13 MATERIĀLI
13.1 Materiālu izvēlē noteicošās ir Tehniskajā specifikācijā sadaļā Īpašās prasības minētās prasības attiecībā pret  būvprojektā minētajiem materiāliem.
13.2 Visiem materiāliem un iekārtām, kas jānodrošina Izpildītājam un jāizmanto Darbos, jābūt jauniem, nelietotiem un tādiem, kā norādīts apstiprinātajā Tehniskajā projektā un atbilstoši Tehniskajās specifikācijās noteiktām prasībām. Visiem materiāliem ir jāsaglabā savas attiecīgās īpašības visos paredzamajos lietošanas un pārbaudes apstākļos.

13.3 Izpildītājs atbild par to, lai esošajās konstrukcijās (t.i., ēkās, būvēs vai citās) uzstādīto jauno iekārtu/materiālu izmēri būtu precizēti pirms iekārtu un materiālu pasūtīšanas. Izpildītājs uzņemas atbildību, veikt visas nepieciešamās montāžas izmēru izmaiņas uz vietas, ja tas būs nepieciešams, pirms tam veicot saskaņojumu ar Būvuzraugu. Izpildītājam pašam ir jāiegūst pilnīga informācija par iespējamām diametru un citu noteicošo izmēru atšķirībām katrā objektā, it īpaši pasūtot iekārtas vairumā. Par pasūtītām iekārtām, kuru izmēri nebūs atbilstoši, atbild Izpildītājs.

13.4 Ja Izpildītājam kādu iemeslu dēļ ir jālieto materiāli vai iekārtas, kas atšķiras no Izpildītāja piedāvājumā minētajiem un Līgumā iekļautajiem, Izpildītājam no Būvuzrauga ir jāsaņem rakstiska atļauja šādai aizvietošanai. Griežoties pie Būvuzrauga ar materiālu vai iekārtu aizvietošanas lūgumu, šim lūgumam ir jāpievieno visi nepieciešamie apraksti, shēmas, aprēķini un informatīvie materiāli, kas pierāda, ka materiāli vai iekārtas, kurus iesaka aizvietošanai, ir ekvivalenti ar tiem, kuri ir paredzēti Līgumā. Aizvietojot materiālus vai iekārtas, to iekļaušana Darbos nedrīkst pasliktināt Darbu kvalitāti un atbilstību Tehnisko specifikāciju prasībām. Būvuzrauga apstiprinājums šādai aizvietošanai neatbrīvo Izpildītāju no pilnas atbildības par Darbu vai to daļas atbilstību prasībām. Pasūtītājs un Būvuzraugs ir tiesīgs izteikt noraidījumu materiālu un iekārtu aizvietošanai.

13.5 Vismaz 28 dienas pirms materiālu pasūtīšanas Izpildītājam jāiesniedz Būvuzraugam saskaņošanai izvēlēto piegādātāju un materiālu saraksts, kas paredzēti Darbu veikšanai. Izpildītājam par katru materiālu jāiesniedz tā ražotāja sagatavoti dokumenti, kuros skaidri norādīta piegādātā materiāla atbilstība Tehniskajai specifikācijai un Būvprojektam, lai saņemtu atļauju izmantot konkrēto materiālu Darbos.
13.6 Izpildītājam ir jānodrošina dokumentēti pierādījumi attiecībā uz materiālu piemērotību tiem paredzētajiem mērķiem, tai skaitā ražotāju rūpnīcā veikto testu rezultāti. Visu ar ražotāja uzņēmumā veiktajām pārbaudēm saistīto pārbaužu sertifikātu, reģistru, darbības diagrammu, utt. kopijas divos eksemplāros jāiesniedz Būvuzraugam reizē ar materiālu/iekārtu utt. piegādi objektā. Visiem materiāliem un iekārtām, kas tiek piegādāti būvdarbiem, jānodrošina sekojoša dokumentācija:
· ražotāja tehniskā dokumentācija;
· tehnisko parametru specifikācija;

· ražotāja pārbaudes protokoli, ja tas noteikts attiecīgai iekārtai;

· ražotāja kvalitātes apliecinoši dokumenti;

· dokumenti, kas apliecina to piemērotību attiecīgai videi - piemēram, kanalizācijai;

· montāžas, ekspluatācijas un apkopes rokasgrāmatas.

13.7 Visiem pavaddokumentiem ir jābūt latviešu valodā. Atsevišķos gadījumos, kas ir jāprecizē ar Būvuzraugu, ir pieļaujama dokumentācija angļu, krievu vai vācu valodā.

13.8 Visām Darbu gaitā izmantojamām caurulēm, veidgabaliem un cauruļu piederumiem jāatbilst norādītajiem standartiem, un uz tām ir jābūt skaidri salasāmiem marķējumiem, kuros norādīts attiecīgais standarts, kur nepieciešams, ražotājfirmas nosaukums vai logo, izgatavošanas datums, nominālais izmērs un caurules klase. Visiem materiāliem, kas iekļauti Darbu apjomā, jābūt oficiāli sertificētām saskaņā ar Latvijas Nacionālā akreditācijas biroja inspicēšanas institūcijas attiecīgiem normatīviem.

13.9 Visiem materiāliem un iekārtām, tai skaitā caurulēm un sūkņiem, kurus paredzēts izmantot kanalizācijas sistēmās, jābūt piemērotiem kanalizācijas ūdeņu transportēšanai un Izpildītājam jāiesniedz dokumenti, kas to apliecina. Minētie dokumenti Izpildītājam ir jāiesniedz Būvuzraugam pirms pasūtījuma izdarīšanas par piegādi.
13.10 Kur nepieciešams, būvdarbu materiāliem jābūt sertificētiem saskaņā ar būvprojekta prasībām un Būvuzraugs ir tiesīgs pieprasīt Izpildītājam iesniegt pierādījumus, kas apliecina, ka attiecīgie materiāli ir sertificēti atbilstoši minētajām prasībām. Neskatoties uz iesniegto sertifikātu, Būvuzraugs ir tiesīgs veikt neatkarīgus materiālu testus. Šim mērķim Būvuzraugs var ņemt paraugus izgatavotāja rūpnīcā vai arī no piegādātajām materiālu partijām, un iesniegt minētos paraugus Būvuzrauga izvēlētai akreditētai laboratorijai pārbaudes testu veikšanai. Turklāt, balstoties uz minēto pārbaudes testu rezultātiem, Būvuzraugam ir tiesības noraidīt jebkurus materiālus, neskatoties uz to, ka ražotāju iesniegtie sertifikāti apliecina materiālu atbilstību paredzētajam mērķim.
14 Rakšanas darbi

14.1 Izpildītājs, uzsākot Darbus, pirmkārt, novāc visus traucējošos kokus, celmus, krūmus, dzīvžogus, konstrukcijas un citus šķēršļus, līdz minimālajam dziļumam, lai atsegtu grunts virskārtu platībā, kādā paredzēts veikt pastāvīgo objektu izbūvi, pie attiecīgā uzbēruma vai nogāžu slīpuma, kā arī visā teritorijā, kas tiks skarta Darbu gaitā. Koku celmi un saknes ir jāizrok un jāaizvāc. Augošie koki nedrīkst tikt bojāti vai aizvākti, ja vien tas nav noteikts Līgumā, vai arī ja tādu rīkojumu nav devis Būvuzraugs. Visi nevajadzīgie utilizējamie materiāli jāaizved no būvlaukuma. Kokiem ir jāuzstāda vairogi, ja darbs notiek līdz 2 m attālumā vai tuvāk kokam.

14.2 Ja nepareizi izmantojot būvniecības tehniku, vai arī Izpildītāja neuzmanības vai citu neattaisnojamu iemeslu dēļ Izpildītājs ir izracis platākas tranšejas nekā bija norādīts, vai arī pārējās ceļu, brauktuvju vai ietvju daļās ar kāpurķēžu vai citu smago transportu ir sabojāts to segums, Izpildītājs ir atbildīgs par visu bojāto virsmu atjaunošanu par saviem līdzekļiem. Izpildītājam ir jāatjauno bojātās virsmas vismaz līdz to sākotnējam stāvoklim, kādā tās bija pirms Izpildītāja darbības uzsākšanas, vai arī jākompensē attiecīgajam īpašniekam vai atbildīgajam valsts vai pašvaldības dienestam atjaunošanas darbu izmaksas.

14.3 Ceļu, ietvju un apmaļu u.c. atjaunošana Izpildītājam ir jāveic saskaņā ar būvprojektu un 04.03.2010. Jēkabpils pilsētas saistošajiem noteikumiem Nr.6 „Jēkabpils pilsētas teritorijas izmantošanas un apbūves noteikumi” un tā 8.pielikumu „Jēkabpils pilsētas inženierkomunikāciju un būvju aizsardzības noteikumi”. Atjaunošanas darbi veicami Tehniskajā projektā noteiktajā apjomā vai arī tādā apjomā, kāds izriet no veiktajiem Darbiem. Visi bruģakmeņi, apmales, u.c. klāto virsmu daļas, kuras darbu gaitā var tikt bojātas, pirms Darbu uzsākšanas ir uzmanīgi jāaizvāc no Darbu veikšanas vietas un pēc Darbu pabeigšanas jāatjauno sākotnējā formā.

14.4 Veicot rakšanas darbus netālu no esošu ēku pamatiem, var būt nepieciešama šo pamatu nostiprināšana, lai nodrošinātu to stabilitāti. Visu šo pasākumu izmaksas Izpildītājam jāietver savā rakšanas darbu izmaksu aprēķinā. Izpildītājs ir atbildīgs par šo konstrukciju drošību un gadījumā, ja ēkām vai būvēm darbu gaitā tomēr tiek nodarīti kādi bojājumi vai arī tiek konstatēta šo būvju sēšanās vai šķiebšanās, kas ir saistīta ar to nepietiekamu nostiprināšanu, Izpildītājam no saviem līdzekļiem ir jāsedz šo bojājumu remonta izmaksas.

14.5 Jebkurās rakšanas vietās, kur Izpildītājs nav ievērojis Tehniskā projekta prasības un ir veicis rakšanas Darbus ārpus Tehniskā projekta atzīmēm, tam ir jānodrošina grunts atjaunošana ar piemērotiem materiāliem un blietēšana līdz nepieciešamajai atzīmei par Izpildītāja paša līdzekļiem.

14.6 Visa veida bīstami, traucējoši materiāli, kas tiek izcelti rakšanas darbu laikā, nekavējoties ir jāaizvāc no darbu izpildes vietas uz speciālu šādiem materiāliem paredzētu utilizācijas vietu/izgāztuvi, un nav pieļaujama šādu materiālu izbēršana uz ielām, dzīvojamo ēku tuvumā vai citās vietās, kur tas varētu radīt traucējumus. Šādu materiālu izvešana ir jāveic pietiekami bieži, lai nepieļautu to uzkrāšanos darbu izpildes vietā. Materiālu aizvākšana no darbu izpildes vietas un utilizācija veicama atbilstoši LR normatīviem aktiem atkritumu apsaimniekošanas jomā.

15 CAURUĻVADU IZBŪVES DARBI
15.1 Cauruļvadus paredzēts izbūvēt izmantojot atklāto tranšeju, bet atsevišķās vietās, kur objektīvu iemeslu dēļ cauruļvadus nevar ieguldīt izmantojot atklātas tranšejas metodi saskaņā ar būvprojektu, jāizmanto beztranšeju metode. Metode jāsaskaņo ar Pasūtītāju.  Mikrotunelēšanas mašīna jāizvēlas, ņemot vērā grunts stāvokli, tuneļa garumu un citus svarīgus faktorus. Mikrotunelēšana jāveic atbilstoši mikrotunelēšanas mašīnas izgatavotāja instrukcijām un paredzētajai tehnoloģijai. Cauruļvadu ielikšanai bez būvgrāvja jāatbilst attiecīgajiem LVS EN 12889 noteikumiem.

15.2 Pirms Darbu uzsākšanas Izpildītājam kopā ar Būvuzraugu jāveic esošās zemes virsmas izpēte, lai veiktu vietas planēšanu. Virsmas mērījumi jāveic ik pēc 10 metriem pa cauruļvada guldīšanas līniju, ja nav citu noteikumu.

15.3 Darbu gaitā vietās, kur Darbi var ietekmēt esošās kanalizācijas sistēmas darbību un notekūdeņu novadīšanu, Izpildītājam jānodrošina normāla kanalizācijas sistēmas darbība, nepārtraucot notekūdeņu plūsmu. Izpildītājs ir atbildīgs, lai viņa rīcībā būtu sūkņi ar tādu jaudu, kas spētu pārsūknēt nepieciešamo notekūdeņu apjomu un nodrošinātu sistēmas normālu ekspluatāciju noteiktajā termiņā, par ko Izpildītājam jāvienojas ar Pasūtītāju un Būvuzraugu.

15.4 Izpildītājs ir atbildīgs par būvlaukuma norobežošanu, informatīvo zīmju uzstādīšanu un darba drošības noteikumu ievērošanu būvdarbu veikšanas vietās
Cauruļvadu trasējuma nospraušana
15.5 Izpildītājs ir atbildīgs par pareizu cauruļvada trasējuma nospraušanu dabā, ievērojot būvprojketa risinājumus, noteiktās dziļuma atzīmes un slīpumus, kā arī visus no Būvuzrauga rakstveidā saņemtos rīkojumus.

15.6 Izpildītājam ir jāsedz visi izdevumi par Darbu un materiāliem, kas nepieciešami Būvuzraugam, lai tas varētu pārbaudīt cauruļvadu novietojumu un līmeni, kad vien tas to uzskata par nepieciešamu.

Cauruļvadu ieguldīšana
15.7 Visas caurules jāiegulda savienošanai pareizi sagatavotās tranšejās līdz robežlīnijām un robežlīmeņiem, kā noteikts Tehniskajā projektā. Izpildītājam jāsagādā un jāuzstāda visi nepieciešamie veidgabali, kā arī jāveic visi nepieciešamie sagriešanas darbi, serdeņu iemontēšana, caurumu urbšana, savienošana un pievienošana jaunajam un esošajam cauruļvadam.

15.8 Cauruļvada izbūve jāuzsāk no tranšejas zemākās daļas. Caurules jānovieto tā, lai uzmavas daļa ir vērsta pret plūsmas virzienu. Liekot spiedvadus, jāievēro pacēlums virzienā uz dotās sekcijas atgaisošanas vārstu. Jānodrošina nepieciešamie pasākumi, kas nepieļautu zemes vai citu svešķermeņu iekļūšanu caurulēs. Jānodrošina pietiekams cauruļu enkurojums, kas nepieļautu to nobīdi pirms Darbu pabeigšanas.
15.9 Caurules montāža jāveic uz speciāli sagatavotas smilšu pamatnes. Ja darba gaitā sagatavotā smilšu pamatne ir sabojāta vai tranšejā sakrituši akmeņi, caurule ir jāizņem un pamatne jāatjauno.
15.10 Nav pieļaujama caurules vai veidgabala gala korķa, diska vai cita veida aizbāžņa ilglaicīga noņemšana, pirms šī caurule vai veidgabals tiek uzstādīts vietā. Pirms uzstādīšanas jāpārbauda cauruļu un veidgabalu, kā arī to oderējuma vai apvalka (ja tādi ir) kvalitāte un jānosaka, vai nav bojājumu. Caurules un palīgmateriāli, kuros atklāti defekti, jāaizvāc no Darbu veikšanas vietas.
15.11 Ja tranšejas rakšanas darbos tranšejas apakšā atklājas cauruļu guldīšanai vai atbalstīšanai, aizbēršanai un prognozējamai īslaicīgai slodzei nepiemērots materiāls, tāds kā kūdra, mīkstais māls, plūstošās smiltis vai cits nestabils materiāls, tad šāds materiāls jāizvāc pietiekošā dziļumā, lai tranšejas pamatne būtu no materiāla ar atbilstošu slodzes izturību un tranšejas platums kā minimums būtu vienāds ar nepieciešamo tranšejas platumu.

Cauruļvadu savienošana
15.12 Cauruļu savienojumu virsmām un elementiem ir jābūt tīriem. Pirms savienojuma veikšanas jāpārbauda, vai uz tiem nav nokļuvuši netīrumi vai svešķermeņi. Rūpīgi jāseko līdzi tam, lai gatavā savienojuma gredzenā neiekļūtu java vai cits svešas izcelsmes materiāls.

Cauruļvadu griešana
15.13 Gadījumā, ja nepieciešams nogriezt oderētas vai neoderētas caurules gabalu trases beigu gabalam, aizbīdņa ievietošanai u.tml., griešana jāveic tā, lai griezums būtu izveidots taisnā leņķī pret caurules asi. Griežot oderētas caurules, jāseko tam, lai netiktu bojāts oderējums. Ja tas tomēr ir noticis, Izpildītājam jāsedz bojājuma novēršanas izmaksas.

Tranšejas pamatnes sagatavošana un cauruļvada aizbēršana
15.14 Ja vien nav norādīts citādi, tranšeju sagatavošana jāveic un apbēršanai lietojams materiāls jāpielieto saskaņā ar Tehniskā projekta prasībām. Materiālam jābūt ar labām filtrējošām īpašībām, iegūtam no dabiska avota. Katra materiālu piegādes partija ir jāapliecina ar atbilstošu sertifikātu.

15.15 Veicot jebkuras kategorijas pamatnes sagatavošanu, vispirms pa slāņiem, kuru biezums nepārsniedz 200 mm, zem caurules līmeņa manuāli ieklājams un noblietējams materiāls. Pirms blīvēšanas slānis manuāli jānolīdzina un jāpieblietē, lai iegūtu vienmērīgu blīvu pamatni bez irdenām sekcijām visā attiecīgā cauruļvada posma garumā starp savienojuma vietu un stiprinājuma padziļinājumiem. Pēc tam, kad caurules ir ieliktas un pārbaudītas, uzmanīgi jāturpina materiāla manuāla ieklāšana spraugās starp cauruli un tranšejas malām līdz pus caurules līmenim. Materiālu ieklāj un noblietē pa kārtām, kuru biezums nepārsniedz 200 mm, kuras pirms blīvēšanas abās caurules pusēs ar rokām ir vienmērīgi jānolīdzina un jāpieblietē.

15.16 Vietās, kur tranšejas izbūves vietā ir sastopams kūdras slānis, tas cauruļvada ieguldes vietā ir jāizrok visā slāņa biezumā un jāaizstāj ar materiālu, kas ir atbilstošs attiecīgā cauruļvada pamatnes izbūvei. Aizstājamais materiāls, pirms izmantošanas, ir jāapstiprina Būvuzraugam. Atsevišķos gadījumos, saskaņā ar Tehnisko projektu, var tikt izmantots ģeotekstils.

15.17 Vietās, kur ir pieejams atbilstošs aizbēršanas materiāls, kas izrakts no tranšejām, minēto materiālu var izmantot tranšejas piepildīšanai ap cauruli no caurules apakšas līdz tās virspusei. Materiāla ieklāšana veicama kārtās, kuru biezums nepārsniedz 200 mm, un kas pirms blīvēšanas abās caurules pusēs ir vienmērīgi jānolīdzina un jāpieblietē. Ja vien nav noteiks savādāk, materiāla ieklāšana turpināma divās vienmērīgās papildus kārtās virs caurules augšdaļas. Katra kārta manuāli nolīdzināma un pieblietējama, katras kārtas biezums pēc blīvēšanas nedrīkst pārsniegt 300 mm.

15.18 Izraudzītajam aizpildīšanas materiālam, neatkarīgi no tā, vai tas iegūts no uz vietas izraktā grunts materiāla vai arī pievests, ir jābūt homogēnam sablīvējamam materiālam, bez augu atliekām, būvgružiem, sasalušiem zemes gabaliem, un viegli uzliesmojošām vielām. Aizpildīšanai paredzētais materiāls nedrīkst saturēt mālu ar augstu ūdens piesātinātības pakāpi, māla pikas, kuras atdalās uz 75 mm sieta un akmeņus, kuri atdalās uz 25 mm sieta.

15.19 Aizbēršanu nedrīkst uzsākt, kamēr nav apstiprināts attiecīgā cauruļvada garums. Aizbēršanas laikā tranšejā nedrīkst būt ūdens. Aizbēršanas vai iebērtā materiāla blietēšanas laikā Izpildītājam jāveic visi nepieciešamie pasākumi, lai nepieļautu cauruļu kustēšanos vai peldēšanu. Slānim tieši virs caurules nedrīkst izmantot mehāniskās blietes.

15.20 Aizbēršanas blīvumam jābūt 98% nosakot to pēc Proktora metodes.
15.21 Izpildītājam digitālā formā ir jāsagatavo izpildes uzmērījumi Līguma ietvaros izbūvētajam cauruļvadam. Pirms tiek uzsākta tranšeju aizpildīšana, ir jāveic visu izbūvēto pazemes cauruļvadu tīklu un citu komunikāciju uzmērīšana, un jāsagatavo shēmas, norādot visus nepieciešamos datus un mērījumus, kam ir jābūt pietiekami precīziem, lai uz to pamata būtu iespējams sagatavot objekta izpildes uzmērījumus.

16 PĀRBAUDES UN DARBU PIEŅEMŠANA

16.1 Izpildītājam ir jānodrošina mehānisko un elektroiekārtu darbības, veikto būvdarbu kvalitātes, ieskaitot aku un cauruļvadu pārbaudes pirms Darbu pieņemšanas atbilstoši būvprojektam un Tehniskajai specifikācijai.
16.2 Materiālu un iekārtu izgatavošanas, uzstādīšanas un nodošanas ekspluatācijā laikā visus procesus nepieciešams rūpīgi kontrolēt. Materiāli un iekārtas, kas neatbildīs specifikācijā norādītajiem standartiem, netiks pieņemtas neatkarīgi no tā, vai tās būs izturējušas iepriekšējo pārbaudes posmu.

16.3 Ja kādas pārbaudes rezultāti ir neapmierinoši, Izpildītājam jānosaka un jālikvidē bojājumi pirms atkārtotas pārbaudes izdarīšanas. Caurules, to aprīkojums un detaļas, kuras nav izturējušas pārbaudi, vai saplīsušas tās laikā, vai kurām ir atklāti bojājumi vai atzītas par neizmantojamām, Izpildītājam jāizņem no lietošanas, jāizved no būvlaukuma un jānomaina.

16.4 Izpildītājs ir atbildīgs par visu iekārtu, aprīkojuma, materiālu, tai skaitā atloku, aizbīdņu, u.c., kas nepieciešami pārbaužu veikšanai, nodrošināšanu. Pirms jebkura mērinstrumenta izmantošanas, tas jāpārbauda neatkarīgā metroloģiskā laboratorijā un jānodrošina datēta apliecība par tā precizitātes verifikāciju.

16.5 Izpildītājam jāveic sekojošas pārbaudes un jāsaņem Būvuzrauga apstiprinājums:

· vispārējā vizuālā pārbaude, lai pārliecinātos par pareizu iekārtu un aprīkojuma montāžu, kā arī par Darba izpildes kvalitāti;

· iekārtu, aprīkojuma un cauruļu sistēmas stiprināšanas konstrukciju drošības un atbilstības pārbaude;

· vispārējā vizuālā pārbaude, lai pārliecinātos, ka ir ievērots Būvprojekts.
16.6 Visus ar pārbaudēm un apskatēm saistītos izdevumus sedz Izpildītājs. Arī izmaksas, kas saistītas ar Būvuzrauga ierašanos atkārtotas pārbaudes veikšanai gadījumā, ja iekārta atsaka vai nedarbojas atbilstoši prasībām, vai arī Izpildītājs nav pienācīgi sagatavojis un veicis sākotnējās pārbaudes, jāsedz Izpildītājam. Šajās izmaksās nav jāiekļauj Būvuzrauga vizīte sākotnējo pārbaužu laikā. Izmaksas par ūdeni un notekūdeņiem, kuri nepieciešami Darbu pārbaudēm, sedz Izpildītājs.

16.7 Izpildītājam ir jānovērš visi defekti, kuri ir atklāti pārbaudēs. Defektu izpildes termiņi jāsaskaņo ar ar Būvuzraugu un Pasūtītāju.
Pārbaudes dokumenti
16.8 Pārbaudes gaita un rezultāti jāprotokolē. Protokola forma, laika grafiki un pārbaudes secība Izpildītājam jāsaskaņo ar Būvuzraugu un Pasūtītāju.
16.9 Pārbaužu protokolu un pierakstu formās jāieraksta to personu vārdi un uzvārdi, kuras piedalīsies pārbaudēs no Pasūtītāja, Būvuzrauga un Izpildītāja puses un būs tiesīgas parakstīt protokolus. Informācijai minētajos pārbaužu protokolos jābūt pietiekamai, lai identificētu materiālus vai iekārtas, uz kurām attiecas akts, un pārbaudes metodi, kā arī jābūt norādītam Līguma numuram un nosaukumam un attiecīgā objekta nosaukumam. Izpildītājam jādod iespēja Būvuzrauga un Pasūtītāja speciālistiem pārliecināties par pārbaudēs izmantojamo iekārtu un aprīkojuma esamību, tehnisko stāvokli un atbilstību izvēlētai pārbaudes metodei.
16.10 Pārbaužu rezultātu pieraksti, pārbaužu akti, reģistrācija lapas, utt., kuras ir saistītas ar pārbaudēm pirms Darbu pieņemšanas, jāiesniedz Būvuzraugam pārbaudes beigās. Minētajiem pārbaužu rezultātu pierakstiem un aktiem ir jābūt par visām pārbaudēm.
Prasības pirms pārbaudes uzsākšanas
16.11 Izpildītājam 10 arbadienas pirms pārbaužu uzsākšanas jāiesniedz Būvuzraugam apstiprināšanai detalizēta informācija par visām pārbaudēm, kuras paredzēts veikt.

16.12 Izpildītājam jāsagādā visa attiecīgā pagaidu mēraparatūra, kas nepieciešama pārbaudes veikšanai. Mēraparatūrai jābūt darba kārtībā un testētai neatkarīgā metroloģijas laboratorijā, ko apliecina verifikācijas uzlīme ar testēšanas datumu.

Pārbaudes pirms Darbu pieņemšanas
16.13 Izpildītājam jābrīdina Būvuzraugs vismaz 3 darbadienas pirms ir plānots veikt kādas konkrētas cauruļvada daļas pārbaudi. Izpildītājam jānodrošina pārbaudes, lai visas caurules, uzmavas un cits aprīkojums būtu ūdensnecaurlaidīgs un atbilstu būvniecības standartu prasībām. Caurules aprīkojumus un detaļas, kas nav izturējuši pārbaudi un ir sabojāti, vai to bojājumi atklāti pārbaudes laikā, vai kurus būvuzraugs pārbaudes rezultātā atzinis par nederīgiem ekspluatācijai, nekavējoties jāizņem no lietošanas un jāapmaina. Pēc to nomainīšanas pārbaude jāveic atkārtoti.

16.14 Visi cauruļvadi jāpārbauda, lai attiecīgi apstiprinātu sekojošo:

· pareizs diametrs un materiāls;

· visi blīvslēgi, savienojumi un atloki ir hermētiski;

· visas akas ir vietās un funkcionē.

16.15 Izpildītājam jāveic pašteces cauruļvadu, sākot ar nominālo diametru 150mm un lielāku, apsekošana ar videoiekārtu. Izpildītājam jāpārbauda ar video kameru, izmantojot krāsu, augstas izšķirtspējas kameru ar rotējošu galvu/lēcu un jānodrošina Būvuzraugam video ieraksta un atskaites eksemplāri, kuru formāts jāsaskaņo ar  Būvuzraugu. Videoierakstā jābūt uzrādītai sekojošai informācijai:
· datums un laiks;

· pārbaudāmā cauruļvada nosaukums, atrašanās vieta un diametrs;

· pārbaudes sākumpunkts;

· kameras atrašanās vieta cauruļvadā no sākumpunkta;

· skata leņķis, pārbaudes nolūks (iepriekšējā izpildes dokumentācijas u.tml.);

· pārbaudāmā cauruļvada kritums;

· jāfiksē katra savienojuma vietas (šuves) skats 3600 leņķī;

· un cita informācija, kuru konkrētā iekārta spējīga uzrādīt

16.16 Par veikto pārbaudi Izpildītājam jāsagatavo un jāiesniedz ziņojums - akts, kurā jānorāda pārbaudē konstatētais, iespējamais defektu, ja tāds tiek konstatēts, rašanās iemesls, termiņi un ieteikumi defekta novēršanai.

16.17 Pēc aizbēršanas pašteces cauruļvadi jāpārbauda uz infiltrāciju. Visi sistēmas pievadi ir cieši jānoslēdz un jebkāda paliekoša plūsma jāuzskata par infiltrācijas pazīmi. Ja ir saskatāma notekūdens plūsma, kas iesūcas cauruļvada vietā, kuru var noteikt ar vizuālu vai video pārbaudi, jāveic nepieciešamie pasākumi, lai novērstu šādu infiltrāciju.
17 DARBU PABEIGŠANA UN NODOŠANA EKSPLAUTĀCIJā
Pasūtītāja personāla apmācība 

17.1 Izpildītājs veic Pasūtītāja personāla apmācību, kuras mērķis ir droša un bezavāriju jaunuzstādīto iekārtu ekspluatācija. Apmācība jāveic par:
· Jaunizbūvēto kanalizācijas sūkņu staciju tehniskajiem parametriem un darbības principiem - ne mazāk kā 3h;

· Telemetrijas sistēmas darbību - ne mazāk kā 2h;
· Apmācību programma un apjoms, 14 dienas pirms apmācību veikšanas, jāsaskaņo ar Būvuzraugu un Pasūtītāju;
· Par apmācību veikšanu Izpildītājam jāsagatavo atsevišķs savstarpēji akts, kas jāpievieno Izpilddokumentācijai.

17.2 Apmācības laikā Izpildītājam jānodrošina apmācībai nepieciešamais izdales materiāls katram no apmācāmajiem.

Dokumentācija
17.3 Pēc Darbu pabeigšanas (ieskaitot visas pārbaudes), lai saņemtu Būvuzrauga un Pasūtītāja apstiprinājumu par Darbu gatavību nodošanai ekspluatācijā, Izpildītājam jāiesniedz visa nepieciešamā dokumentācija atbilstoši Līgumam un 16.09.2014. Ministru kabineta, trupmāk – MK, noteikumiem Nr. 551 „Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”, kā arī citi dokumenti, kurus pēc Būvizrauga un Pasūtītāja ieskatiem  būs nepieciešamas iesniegt . Dokumentācija, tai skaitā elektroniskā formā iesniedzamā,  jāiesniedz tādā formātā, kā to pieprasa būvvalde un kā tas norādīts Tehniskajā specifikācijā.
17.4 Visi dokumenti, kurus vien iespējams, jāiesniedz arī digitālā formātā.
17.5 Kanalizācijas inženiertīklu izpilduzmērijuma plāns jāveido atbilstoši 30.06.2016. MK noteikumiem Nr.334 „Noteikumi par Latvijas būvnormatīvu  LBN 005-15 „Inženierzipētes noteikumi būvniecībā”” un 16.06.2015. MK noteikumiem  Nr.325 „Noteikumi par latvijas būvnormetīvu LBN 305-15 „Ģeodēziskie darbi būvniecībā””, 24.04.2012. MK noteikumiem Nr. 281 „Augstas detalizācijas topogrāfiskās informācijas un tās centrālās datubāzes noteikumi”. 

17.6 Kanalizācijas inženiertīklu izpilduzmērijuma plāns jāizstrādā mērogā 1:500 un tajā jānorāda:
· esošajiem un no jauna izbūvētajiem pašteces kanalizācijas elementiem fiksēt absolūtās augstuma atzīmes teknei, absolūtās augstuma atzīmes zemes virsai un elementu iebūves dziļumus (iebūves dziļums-attālums no zemes virsas līdz cauruļvadu teknei);

· pašteces kanalizācijas shēmā norādīt posma atrašanās vietu esošajā kanalizācijas sistēmā, norādot esošā cauruļvada/skatakas  diametru, materiālu, garumu (attālumu starp esošajām skatakām). Gadījumā, ja skatakai pievienoti vairāki cauruļvadi – minēto informāciju norādīt visiem cauruļvadiem;

· izbūvētā pašteces kanalizācijas cauruļvada/akas elementa diametru, materiālu, piesaistes;

· gadījumos, kad skatakas/kameras diametrs lielāks par 1 m, shēmas plānā norādīt arī skatakas/kameras pazemes daļas kontūras;

· izbūvētās pašteces kanalizācijas posmam cauruļvada teknes augstuma atzīmi jāuzrāda izbūvētā kanalizācijas posma sākumā un beigās. Gadījumā, ja izbūvētā posma garums ir lielāks par 6 m, cauruļvada teknes atzīmi jāuzrāda ik pēc izbūvētiem 3 m;

· pašteces kanalizācijas tīkla shēmā parādīt kanalizācijas tīlu elementu piesaistes, attālumus, posmu garumus. Katrai izbūvētajai skatakai jābūt ne mazāk kā 3 norādītām piesaistēm pie esošām kapitālām būvēm (piesaistes skatakai – no skatakas vāka centra) atbilstoši 24.04.2012. MK noteikumu  Nr. 281 50.punktam;

· shēmā jābūt attēlotiem arī pamanāmiem orientieriem (ēkas kontūras, ēkas raksturlielumi, ēkas numurs, ielas nosaukums, ceļa mala, žogs, blakus esošās pašteces kanalizācijas tīkla skatakas u.t.t.);

· sarežģītu pašteces kanalizācijas tīklu elementu (kameru, krītaku, pārgāzes kameru, spiediena dzesēšanas aku, aizbīdņu aku, bezakas savienojumu) izbūves gadījumā, pašteces kanalizācijas shēmai izstrādāt izbūvētā pašteces kanalizācijas tīkla detalizāciju, kurā jāparāda sekojoša informācija:

· caurules diametrs, materiāls, garums,

· akas diametrs, materiāls,

· šahtas izmēri, materiāls,

· apvalkcaurules diametrs, garums, materiāls,

· savienojošos veidgabalus, pārejas, savienojuma uzmavas, adapterus un citas armatūras un veidgabalu detalizācija norādot to izmērus un materiālus.

Informācija ir jāuzrāda vienkopus uz vienas lapas, lai informācija būtu pārskatāma. Mērogs nav definēts.

Pašteces kanalizācijas shēmas faila (dwg) nosaukumā ietvert adresi – ielas nosaukumu un tuvumā esošas ēkas numuru.

Spiedkanalizācijas tīkla izpilduzmērījuma plāna izdruku  noformēt ar rakstlaukumu, kurā jāiekļauj informācija:
· darbu izpildītājs,

· darbu izpildītājs (darbu vadītājs un shēmas izveidotājs),

· mērnieks, kas veica ģeodēziskos darbus,

· veiktā darba nosaukums

· datums
17.7 Izpildītājam ir jānodrošina iekārtu ekspluatācijas un apkopes rokasgrāmata. Ekspluatācijas un apkopes rokasgrāmatā ir jābūt sekojošai informācijai un dokumentiem:
· piegādāto iekārtu/materiālu atbilstības deklarācijām, tehnisko parametru apliecinošiem dokumentiem, rūpnīcas pārbaudes protokoliem;

· piegādāto iekārtu, funkcijas un darbības veida vispārīgam aprakstam;

· apkopes procedūras, kas nepieciešamas, lai varētu veikt regulāru un profilaktisku tehnisko apkopi;

· ražotāja ekspluatācijas un apkopes rokasgrāmatas/instrukcijas ar uzstādīto iekārtu rezerves daļu sarakstiem un kodiem.

17.8 Izpildītājam jāiesniedz Būvuzraugam Ekspluatācijas un apkopes rokasgrāmatu viens oriģināla eksemplārs. Būvuzraugs, pārbaudot iesniegto rokasgrāmatu, var sniegt komentārus un pieprasīt papildināt vai veikt labojumus. Izpildītāja atbildība ir sagatavot rokasgrāmatas saskaņā ar Būvuzrauga prasībām un iesniegt tās atkārtoti.

17.9 Izpildītājam jāsedz ar Darbu izpildes un nodošanas ekspluatācijā saistīto dokumentu sagatavošanas izdevumi.
Apstiprinājumi
17.10 Izpildītājam ir  pienākums pirms  būvobjekta nodošanas ekspluatācijā saņemt visus nepieciešamos atzinumus, apstiprinājumus, ieskaitot arī tos, kuri jāsaņem no Pasūtītāja.
Darbu pabeigšana
17.11 Darbi tiek uzskatīti par pabeigtiem, pēc būvobjekta  pieņemšanas ekspluatācijā un Izpildītājs Līgumā paredzēto dokumentu iesniegšanas Pasūtītājam.

